Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 85

2. Tanárok, pedagógusok A tanárok és pedagógusok döntõ mértékben tudnak ahhoz hozzájárulni, hogy a mai gyerekek és fiatalok felnõtt korukban eredményesen élhessenek az EU-tagság nyújtotta lehetõségekkel. Az egész magyar társadalom szempontjából fontos és kiemelten kezelendõ a pedagógusok felkészültsége arra, hogy minél több hatékony, az Unióban való érvényesüléshez szükséges tudást és készséget kínálhassanak a gyerekeknek. A legnagyobb kihívást az európai dimenzió oktatásának elmaradása, a pedagógusok jelentõs információhiánya adja. Hiányzik az a rendszeres, módszeres tanár-továbbképzés, amely az alapvetõ intézményi kérdésektõl a speciális oktatáspolitikai témákig lefedi az EU és a csatlakozás kérdéskörét. Emellett szintén fontos tennivalókat követel az idegen nyelvi EU- és pedagógiai szaknyelv elsajátításának hiánya, a tantárgyak és szakterületek közötti érintkezés alacsony szintje, egy új típusú tanár-diák viszony kialakításának szükségessége és az EU tevékenységek iskolai beillesztésének feladata. A pedagógusok esetében az üzenetek között az érintettség, a felelõsség, a hozzájárulás képessége és a jövõ generációjának esélyteremtése szerepel.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes